มีเพศสัมพันธ์ใส่ถุงค่ะ แต่ประจำเดือนยังไม่มา เดือนที่แล้วหลังกินยาคุมฉุกเฉินประจำเดือนมาวันที่10-14 มีเพศสัมพันธ์ใส่ถุงยางวันที่17 เดือนนี้ปจด.ยังไม่มาเลยค่ะ ตรวจครรภ์ไป2รอบก็ขึ้นขีดเดียว ตกขาวต้นเดือนมีกลิ่นเป็นเชื้อรา ตอนนี้หายแล้ว ตกขาวมามากบางวัน อาการแบบนี้ปจด.จะมามั้ยคะ กังวลกลัวว่าจะตั้งครรภ์
สวัสดีค่ะ การมีเพศสัมพันธ์โดยการใส่ถุงยางอนามัยนั้น จะมีโอกาสตั้งครรภ์ประมาณ 2%-18% อย่างไรก็ตาม หากได้ตรวจหาการตั้งครรภ์อย่างถูกต้องแล้ว โดยตรวจหลังจากมีเพศสัมพันธ์ไปนานเกิน 2 สัปดาห์แล้ว และพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ และการที่ประจำเดือนยังไม่มา จึงเกิดจากสาเหตุอื่นๆ เช่น อาจเป็นผลของยาคุมฉุกเฉินที่ได้ทานไปเมื่อเดือน ส.ค. ได้ หรือมีปัจจัยอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะสำหรับอาการตกขาว หากไม่มีอาการคันช่องคลอดมากร่วมด้วย ก็ไม่น่าเกิดจากการติดเชื้อรา และหากตกขาวมีปริมาณไม่มาก มีบางวัน ไม่มีกลิ่นเหม็นรุนแรง ก็ถือเป็นตกขาวที่ปกติดีค่ะ และไม่ได้เป็นอาการที่บ่งบอกว่ามีการตั้งครรภ์เกิดขึ้นแต่อย่างใดค่ะ